Lobendava

Lobendava ( Lobendau,  Lobendawa) je wjes a gmejna w Šluknovskim wuběžku na samym sewjeru Čěskeje. Najsewjerniša gmejna Čěskeje republiki leži we Łužiskich horach a mjezuje na sewjeru a zapadźe ze sakskimaj gmejnomaj Wołbramecy a Neustadt w Sakskej. Słuša k Děčínskemu wokrjesej Wusčanskeho kraja (Ústecký kraj).

 Stawizny 
Lobendava nasta prawdźepodobnje w 12. abo 13. lětstotku, naspomni so pak hakle w lěće 1449 prěni raz pisomnje. Přez wjes wjedźeše Čěska šćežka, wikowanski puć mjez Čechami a Hornjej Łužicu.

 Přirodne poměry 
 Geomorfologija 
Cyły teritorij Lobendawy słuša geomorfologisce k čěskemu dźělej Lužiskich horow. Najwyši dypk gmejny je Buková hora (512 m), najniši dypk namaka so při hranicy Lobendawy a Hornjeje Poustevny we wysokosći 334 m. Gmejna leži podłu rěčkow Severní potok a Luční potok w dołhim dole, kotryž wobdawa ze wšěch bokow rjećaz horow. Na juhozapadźe su to skłoniny Poustevníka (456 m), na zapadźe su to Roubený (461 m), Lobendavský vrch (430 m) a Skřivánčí vrch (479 m), na sewjeru Buková hora (512 m), Stráž (460 m) a skłoniny Hutberga (503 m), na wuchodźe Joachimowa hórka (475 m) a Hanina hórka (420 m) a na juhowuchodźe Ječný vrch (503 m).

 Gmejnske dźěle 
Gmejna wobsteji z gmejnskeju dźělow Lobendava a Severní (Hilgersdorf), najsewjernišeje čěskeje wjeski.

 Žórła 

 Wotkaz 

Kategorija:Prěnje naspomnjenje 1449